open-index/open-wikipedia-markdown huggingface dataset:
Koiranelämää (televisiosarja)

**Koiranelämää** () on ranskalainen piirrossarja, joka kertoo humoristisesti koirien asuttamasta talosta. Sarjan päähahmoina on kaksi sekarotuista koiraveljestä, joiden molempien nimi on Poju. Sarja on tehty vuosina 1996–1998. Suomessa sitä on esittänyt MTV Juniori.

## Henkilöt

* **Poju** on sekarotuinen koira, joka on veljeään rauhallisempi ja herkempi. Hänellä on musta läiskä vasemman silmänsä ympärillä.
* **Poju** on kaimansa veli, joka on kuitenkin villimpi ja haluaa juhlia. Hänellä on musta läiskä oikean silmänsä ympärillä.
* **Pepita** on vaaleanpunainen mäyräkoira, joka usein juoruaa talon muitten koirien kanssa. Hän on Everstin mielenkiinnon kohde.
* **Eversti** on vanha terrieri, joka usein haluaa *Pepita*n  itselleen. Hän on joutunut pyörätuoliin "urhean" tekonsa vuoksi.
* **Amalia Brutus** on keski-ikäinen, harmaa tanskandoggi, joka on naimisissa *Ilmari Brutuksen* kanssa. Hän aiheuttaa usein riitaa talossa ja hänellä on kolme pentua.
* **Ilmari Brutus** on keski-ikäinen, harmaa tanskandoggi, joka on naimisissa *Amalia Brutuksen* kanssa. Hän on talon muiden uroskoirien tavoin laiska.
* **Rex** on harmaa saksanpaimenkoira. Hän on talon poliisikoira, mutta ei usein suorita ammattiaan hyvin.
* **Bubu** on keltainen, sekarotuinen "lihava, laiska ja haiseva" koira. Hän joutuu usein noloihin tilanteisiin.
* **Rouva Räyhkä** on utelias, violetti "isännöitsijän koira", joka levittää talossa monia huhuja ja juoruja. Hänellä on talon muitten koirien tapaan usein ongelmia Pojujen kanssa.
* **Aleksanteri** on ruskea, pitkäkarvainen vinttikoira, joka on omistaa talon.
* **Rouva Kiki** on ruskea afgaani, joka on naimisissa *herra Kikin* kanssa.
* **Herra Kiki** on harmaa bulldoggi, joka on naimisissa *rouva Kikin* kanssa. Hän metsästää ja on usein mustasukkainen vaimostaan.
* **Väiski**, **Ketun naama** ja **Luikku** ovat Pojujen ystäviä. He asuvat hökkelissä yhdessä. 
* **Tom Tom** on kauppa-koira.

## Aiheesta muualla
* Koiran elämää Juniorilla
*
Wild Child

**Wild Child** on Nick Mooren ohjaama komediaelokuva vuodelta 2008. Se kertoo Los Angelesissa kasvaneesta 16-vuotiaasta villistä ja huolettomasta Poppy Mooresta, jonka äiti on kuollut. Eräänä päivänä hänen isänsä saa tarpeekseen tyttärensä tempuista ja toteuttaa uhkauksensa lähettää Poppy englantilaiseen sisäoppilaitokseen. Elokuvan soundtrackilla kuullaan muun muassa Joan Jettin ”Real Wild Child” -kappale.

Elokuvan ensi-ilta oli eri maissa eri aikoihin – yleisömenestys oli Australiassa ja joissain muissakin maissa hyvä, toisissa hiukan huonompi.

## Juoni

Elokuva alkaa siitä, kun Poppyn isän uusi naisystävä on muuttamassa heille. Poppy ei halua naisystävän muuttavan heille, joten hän päättää ”auttaa” purkamaan tavaroita kavereidensa kanssa ja lopulta hän hyppää mereen mukanaan isänsä naisystävän vaatteita. Hänen isänsä on uhkaillut jo aiemmin lähettävänsä Poppyn englantilaiseen sisäoppilaitokseen ja Poppyn viimeisin temppu oli hänen isälleen liikaa, joten Poppy lähetetään Englantiin.

Englannissa Poppy on aluksi todella hankala, mutta saa pian uusia ystäviä, jotka yrittävät yhdessä saada hänet erotetuksi. He ajattelevat, että jos Poppy seurustelisi rehtorin pojan kanssa, hänet erotettaisiin varmasti. Suunnitelma lähtee etenemään hyvää tahtia, mutta sitten Poppy ihastuukin Freddieen. Lopulta Poppya ollaan jo erottamassa, mutta hän ei enää haluaisikaan lähteä. Poppy  sai tietää, että hänen oikea äitinsäkin oli käynyt samaa koulua.

## Näyttelijät
Koiran elämää

**Koiran elämää** () on Frontier Developmentsin kehittämä ja Sony Computer Entertainmentin julkaisema toimintaseikkailupeli. Peli on julkaistu vuonna  PlayStation 2:lle.

## Tarina

Pelin päähenkilö on sekarotuinen ja hieman ilkikurinen koira Jake. Hänen tehtävänään on pelastaa Daisy, jonka sieppasivat Neiti Peachesin kaksi apulaista, ilkeät koirarankkurit. Jaken on löydettävä Daisy nopeasti, sillä Neiti Peaches aikoo tehdä Daisysta ja monista muistakin koirista "kissanruokaa". Peliin sisältyy lisäksi useita minipelejä.

Pelissä voi Jaken lisäksi ohjata monia muitakin koiria. Siinä on kolme isoa aluetta, joissa voi vapaasti liikkua: Jaken koti Clarksville, MinniWahWahin laskettelukeskus ja Boom City. Jake voi haistella hajuja, merkata reviiriä, kaivaa, kerjätä ruokaa, uida, leikkiä ja haastaa muita koiria leikkeihin; tehdä kaikkea, mitä koira voi. Jaken on suoritettava tehtäviä ja kerättävä luita, jotta hän voi pelastaa Daisyn.

Pelin lopussa, Jaken saavuttua Neiti Peachesin tehtaaseen, pelaajan on hajotettava suuri kone, johon Daisy on menossa muussattavaksi. Jake pelastaa Daisyn ja neiti Peaches putoaa itse kissanruokakoneeseen.

## Ääninäyttelijät

### Englanninkielinen versio
Kerry Shale ääninäytteli kaikkia hahmoja.

### Suomenkielinen versio

## Aiheesta muualla
*
Juha Rannikko

**Juha Sakari Rannikko** (s. 23. joulukuuta 1955 Hämeenlinna) on suomalainen vara-amiraali.  Hän työskenteli  aiemmin Suomen merivoimien komentajana 1.7.2009 – 31.8.2011 välisen ajan. Sen jälkeen hänestä tuli Pääesikunnan päällikkö.

## Ura
Aiemmalla uralla hän on toiminut muun muassa puolustusvoimien sotatalouspäällikkönä (aik. huoltopäällikkö), vanhempana osastoupseerina Puolustusministeriössä sekä mm. toimialajohtajana ja osastopäällikkönä Merivoimien Esikunnassa. Hän on suorittanut Merisotakoulun merikadettikurssin vuosina 1975–1978.

Rannikko toimi Pääesikunnan päällikkönä 1. lokakuuta 2011 - 31. joulukuuta 2015.

Komentajan arvoon hänet ylennettiin 1995.

Rannikko on naimisissa. Hänen isänsä oli maavoimien upseeri evp kenraaliluutnantti Erkki Rannikko (1933 - 2010).

## Lähteet
* 

### Viitteet
Lisa Backwell

**Lisa Backwell** (s. 28. lokakuuta 1990 Bristol, Englanti) on brittiläinen näyttelijä. Backwell tunnetaan sarjasta *[[Skins – liekeissä]]*, jossa hän esitti Pandora Moonia tuotantokausilla 2–4.

## Lähteet

## Aiheesta muualla
*
Voimistelu kesäolympialaisissa 1896

**[[Voimistelu]] [[Kesäolympialaiset 1896|kesäolympialaisissa 1896]]** käytiin 9. &ndash; 11. huhtikuuta Ateenan Panathinaïkó-stadionilla. Voimistelussa järjestettiin kahdeksan kilpailua, joista kaikki olivat miehille. Kilpailuun osallistuneet urheilijat olivat pääasiassa saksalaisia ja kreikkalaisia, muista maista tuli vain muutamia urheilijoita. Kaikkien kilpailuihin osallistuneiden kreikkalaisurheilijoiden nimet eivät ole säilyneet.

## Mitalistit

## Osallistuvat maat
Kilpailuihin osallistui urheilijoita yhdeksästä maasta. 

* 
* 
* 
* 
* 

* 
* 
* 
* 

## Mitalitaulukko

## Lähteet
Ollie Barbieri

**Ollie Barbieri** (s. 12. marraskuuta 1991 Bath, Englanti) on brittiläinen näyttelijä, joka tunnetaan televisiosarjasta *[[Skins – liekeissä]]*. Hän näytteli sarjassa JJ Jonesia kolmannella ja neljännellä tuotantokaudella 2009–2010. Barbieri on esiintynyt myös brittiläisessä komediaelokuvassa *[[Anuvahood]]* (2011).

## Aiheesta muualla
*
Lyijymonarkki

**Lyijymonarkki** (*Myiagra rubecula*) on Australian pohjois- ja itäosissa sekä Papua-Uudessa-Guineassa elävä monarkkeihin kuuluva varpuslintu.

## Koko ja ulkonäkö

Kooltaan lyijymonarkki on 14&ndash;16&nbsp;cm. Koiras on rinnastaan, päästään, selästään ja siivistään väriltään tumman harmahtavan sininen. Vatsa on väritykseltään valkoinen. Naaraan pää on ja selkä ovat väriltään siniharmaat. Rinta on oranssin ruskehtava ja muuttuu vatsaa kohden asteittain vaaleammaksi ja lopulta valkoiseksi. Nuoret lyijymonarkit ovat selästään harmahtavan ruskeita ja siivet ovat raidalliset. Rinta on punertava.

## Levinneisyys ja elinympäristö
Lyijymonarkkia tavataan Papua-Uudesta-Guineasta ja Australiasta. Australiassa lajin levinneisyys ulottuu pohjoisrannikolta Kimberleyn alueelta itärannikolle Victorian osavaltioon. Muuttoaikoina lajia tavataan myös Tasmaniassa Linnun elinympäristöä ovat korkeat ja puoliavoimet metsät rannikkoalueilla. Laji elää kuivemmissa metsissä kuin lähisukulainen samettimonarkki.

## Pesiminen ja ravinto
Lyijymonarkin pesimä kausi on Australian pohjoisosissa elokuusta helmikuulle ja etelämpänä syyskuusta marraskuulle. Pesä on kuppimainen ja se rakennetaan ruohoista, puunkuoresta ja sammalista. Naaras munii kahdesta kolmeen munaa, joita myös koiras hautoo. Koiras osallistuu myös pesän rakentamiseen ja poikasten ruokintaan.

Lyijymonarkin ravinto koostuu hyönteisistä. Niitä se pyydystää lentämällä ja puiden lehdiltä. Laji ruokailee lehvästön keskiosissa ja lentää sieltä puusta toiseen. Laji ruokailee pareittain tai yksin.

## Lähteet
Openworld

**Openworld** eli **Openworld Adventure Network** on Suomessa vuonna 2000 perustettu matkailuun, ulkoilmaelämään, kiipeilyyn, retkikuntiin ja kestävään kehitykseen keskittynyt yhteisö ja verkkolehti.

Kierrettyään Lähi-idän alueella yhteisön perustajajäsenet Juha Viitala ja Kalle Viira halusivat keväällä 1997  perustaa yhteisön helpottamaan omatoimimatkailua ja yleensä maailman avartamista. Myöhemmin mukaan on matkailun ja kulttuurivaihdon lisäksi tullut ulkoilmaelämään ja muun muassa kiipeilyyn liittyviä teemoja.

Openworld Adventure Networkin julkinen käynnistys tapahtui vuonna 2001, kun perustajakaksikko kiersi maailman ympäri vuodessa ja raportoi matkan tapahtumia MTV3 Internetissä. Sivusto oli yksi ensimmäisistä matkablogeista. Vuonna 2006 avautui Openworld.fi-sivusto, joka matkailun lisäksi käsittelee muun muassa kiipeilyä, retkeilyä, retkikuntia ja seikkailu-urheiluun liittyviä asioita.

Openworld-yhteisö on järjestänyt matkavalokuvanäyttelyjä, seikkailumatkoja, kursseja , retkiä ja tapahtumia. Vuonna 2008 Openworld Adventure Network toi Yhdysvalloista Reel Rock Tourin Suomeen. 

## Katso myös
*Reel Rock Tour

## Lähteet

## Aiheesta muualla
*Openworldin matkailua, retkeilyä, retkikuntia ja seikkailua käsittelevä sivusto 
*Openworldin ohjelmatuotantoa
*Painotettu haku 
*ReelRockTour.com
Adrianmeren liiga 2006–2007

**Kausi 2006–2007** oli kuudes kausi, jolloin pelattiin Adrianmeren liigan mestaruudesta. Teemu Rannikko oli kauden aikana ainoa suomalainen, joka pelasi sarjaa. Hänen joukkueensa oli KK Union Olimpija. Kauden voitti KK Partizan.

## Joukkueet

## Runkosarja

## Final Four

## Aiheesta muualla
*Virallinen kotisivu
Vesisara

**Vesisara** (*Carex aquatilis*) on sarakasvien (Cyperaceae) heimoon kuuluva kasvilaji, jota voi tavata pienistä lammista ja järvien rannoilta. Vesisara voidaan jakaa kahteen alalajiin: taigavesisara (*Carex aquatilis* subsp. *aquatilis*) ja tundravesisara (*Carex aquatilis* subsp. *stans*).

Vesisara muistuttaa paljolti viiltosaraa (*Carex acuta*), mutta sen lehtien poikkileikkaus on erilainen; vesisaran lehtien reunat ovat ylöspäin taipuneita, kun taas viiltosaralla ne ovat alaspäin kääntyneitä. Vesisaralla on viiltosaran tapaan erilliset hede- ja emitähkät, jotka ovat tavallisesti väriltään tummia. Kukinnan aikaan emien ja heteiden osat tulevat tummien tähkäsuomujen väleistä näkyviin. Vesisara on tuulipölytteinen ja se kukkii kesä-heinäkuussa. Varsi on 30-100 cm korkea ja sen kasvutapa on pysty. Tyvitupet ovat väriltään punaruskeita tai punertavia. Lehtien asento varressa on kierteinen. Lehdet ovat 3-7 mm levyisiä ja muodoltaan nuijamaisia. Ne ovat päältä harmahtavia ja alapuolelta kellanvihreitä. Kukinto on latvassa ja siinä on 5-10 tähkää. Emitähkät ovat alempana kuin hedetähkät. Tähkän suojuslehti on hieman kukintoa pidempi. Kukat ovat tähkäsuomujen suojassa. Hedelmät ovat pähkylöitä. Vesisara ja viiltosara voivat kasvaa samalla kasvupaikalla toistensa seassa ja toisinaan ne voivat risteytyä keskenään.

Suomessa vesisaraa kasvaa lähes koko maassa, yleisimmin Pohjois-Suomessa. Ahvenanmaalla ja Kaakkois-Suomessa vesisara on jo melko harvinainen.

## Lähteet
* Pinkka – lajintuntemuksen oppimisympäristö: Vesisara (''Carex aquatilis'')

### Viitteet

## Aiheesta muualla
* Suomen Lajitietokeskus: Vesisara (''Carex aquatilis'')
* Kasviatlas 2022: Vesisaran (''Carex aquatilis'') levinneisyys Suomessa
* Global Biodiversity Information Facility (GBIF): ''Carex aquatilis'' 
* JSTOR Global Plants: ''Carex aquatilis'' 
* Integrated Taxonomic Information System (ITIS): ''Carex aquatilis'' 
* United States Department of Agriculture (USDA): ''Carex aquatilis'' 
* Flora of North America: ''Carex aquatilis''
Peuravuono

**Peuravuono** () on vuono Barentsinmeren rannikolla Petsamon kaupunkikunnan pohjoisosassa Petsamon piirissä Murmanskin alueella Venäjällä. Vuono sijaitsee Petsamonvuonon länsipuolella, suunnilleen Petsamonvuonon ja Norjan rajan puolivälissä. 

Vuono kuuluu Suomen vuonna 1944 Neuvostoliitolle luovuttaman entisen Petsamon kunnan alueeseen. Vuonon pohjukassa sijaitsi Peuravuono-niminen kylä, josta käytettiin myös nimeä *Kokko*.

Peuravuonon alueella toimi lyijykaivos vuosina 1875-1909.

## Lähteet

## Aiheesta muualla
* Aarne Laitakari : Kalliomaastossa, Hakkapeliitta, 30.11.1929, nro 48, s. 16, Kansalliskirjaston digitaaliset aineistot
Voimistelu kesäolympialaisissa 1896 – miesten rekki

**Miesten rekki kesäolympialaisissa 1896** käytiin 9. huhtikuuta. Kilpailuun osallistui kuusitoista voimistelijaa neljästä eri valtiosta. Tuomaristo ilmoitti heistä kaksi parasta, voittajaksi valittiin Saksan Hermann Weingärtner ja toiseksi hänen maanmiehensä Alfred Flatow. 

## Tulokset

## Lähteet
Färsaarten käsipallomaajoukkue

**Färsaarten käsipallomaajoukkue** edustaa Färsaaria miesten kansainvälisissä käsipallo-otteluissa. Joukkuetta hallinnoi Färsaarten käsipalloliitto.

Färsaarten maajoukkue on osallistunut aktiivisesti lajin arvoturnausten karsintoihin. Se selviytyi ensimmäisen kerran Euroopan-mestaruuskilpailuihin vuonna 2024. EM-turnauksessa Färsaaret jäi alkulohkossaan neljänneksi eli viimeiseksi hävittyään Slovenialle 29–32, pelattuaan Norjan kanssa tasan 26–26 ja hävittyään Puolalle 28–32.

Vuoden 2010 EM-kilpailujen karsinnoissa Färsaaret oli lohkonsa kuudes ja viimeinen hävittyään kaikki ottelunsa maalierolla 212–346.

## Lähteet

## Aiheesta muualla
* Färsaarten käsipalloliiton kotisivut
Jussi Halme

**Jussi Halme** -nimisiä henkilöitä ovat:

* Juhani ”Jussi” Halme (1924–2002), suomalainen jääpalloilija
* Jussi Halme (s. 1961), suomalainen muusikko
* Jussi Halme (s. 1980), suomalainen jääkiekkoilija
Twisted Pixel Games

**Twisted Pixel Games** on yhdysvaltalainen tietokonepelejä kehittävä yritys eli pelitalo. Sen perustivat vuonna 2006 pitkään pelialalla toimineet Michael Wilford, Frank Wilson ja Josh Bear. Twisted Pixel tunnetaan parhaiten Xbox Live Arcade -peleistään *[[The Maw]]* ja *[['Splosion Man]]*. Lisäksi se on ollut mukana kehittämässä Midwayn julkaisemia urheilupelejä ** ja *[[NBA Ballers: Chosen One]]*.

## Aiheesta muualla
*Twisted Pixel Gamesin viralliset sivut
OMX Iceland 15

**OMX Iceland 15** (lyhyemmin ICEX15) oli islantilainen osakeindeksi, johon kuului maksimissaan 15 Islannin pörssin markkina-arvoltaan suurinta yritystä. OMX Iceland 15 -lista aloitti päivittäisen toimintansa vuonna 1998, aloittaen 1000 pisteestä.

OMX Iceland 15 kärsi suurista menetyksistä vuoden 2008 finanssikriisin seurauksena. Vaihto jouduttiin keskeyttämään kolmeksi päiväksi, jotka olivat 9. lokakuuta, 10. lokakuuta ja 13. lokakuuta. Heti keskeytyksen jälkeen OMX Iceland 15 romahti yli 77&nbsp;%. Indeksin käyttö lopetettiin heinäkuussa 2009 ja se korvattiin OMX Iceland 6-indeksillä. Tästä edettiin OMX Iceland 8 -indeksiin ja keväällä 2019 OMX Iceland 10 (OMXI10) -indeksiin, joka oli käytössä esimerkiksi syksyllä 2022.

## Viimeinen koostumus
Indeksi koostui seuraavista osakkeista sen viimeisen 2. tammikuuta 2009 tehdyn indeksitarkistuksen jälkeen. Sekä Straumur-Burdaras että SPRON poistettiin pörssilistalta ja indeksista noin kuusi kuukautta ennen indeksin käytön lopettamista.

## Lähteet
Voimistelu kesäolympialaisissa 1896 – miesten nojapuut

**Miesten nojapuiden** voimistelukilpailu vuoden 1896 kesäolympialaisissa käytiin 10. huhtikuuta. Kilpailuun osallistui 18 voimistelijaa viidestä eri valtiosta. Tuomarit julkistivat voittajaksi Saksan Alfred Flatowin ja toiseksi Sveitsin Louis Zutterin.  

## Tulokset

## Lähteet
Voimistelu kesäolympialaisissa 1896 – miesten hyppy

**Miesten hyppy [[Kesäolympialaiset 1896|kesäolympialaisissa 1896]]** käytiin 9. huhtikuuta. Kilpailuun osallistui 15 voimistelijaa viidestä eri valtiosta ja sen voitti Saksan Carl Schuhmann. 

## Tulokset

## Lähteet
Volmar Nyström

**Volmar Into Nyström** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan sähköttäjänä.   

## Perhe ja koulutus
Nyströmin vanhemmat olivat kirkkoherra Onni Kanutus Nyström ja Elin Maria Rönneberg. Hänet vihittiin avioliittoon vuonna 1922 Laina Maire Pohjanheimon kanssa. Hän kävi seitsemän luokkaa Hämeenlinnan suomalaista yhteiskoulua.

## Jääkärikausi

Nyström työskenteli sähköttäjänä valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 24. lokakuuta 1915, josta hänet siirrettiin myöhemmin pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin sairauden tähden pataljoonan täydennysjoukkoon 19. toukokuuta 1917.

## Suomen sisällissota
Nyström astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan sähköttäjäksi aluksi Mikkelin radioasemalle, josta hänet siirrettiin myöhemmin Tampereen radioasemalle.  

## Sisällissodan jälkeinen aika
Nyström palveli sisällissodan jälkeen Maarianhaminan radioasemalla, josta hänet siirrettiin lokakuussa 1919 Sortavalan ja helmikuussa 1921 Viipurin radioaseman päälliköksi. Viipurista hänet siirrettiin elokuussa 1921 kenttäradiokomppanian ja lokakuussa 1922 Hangon radioaseman päälliköksi. Hangosta hänet siirrettiin 1. toukokuuta 1925 Suomenlinnan paikalliskomppanian päälliköksi, josta hänet siirrettiin 13. heinäkuuta 1927 Suomen valkoisen kaartin 2. komppanian varapäälliköksi, jonka päällikkyyden hän vastaanotti 25. huhtikuuta 1928. Armeijasta hän erosi sairauden tähden 11. toukokuuta 1928. Hän kuoli keuhkotautiin 20. tammikuuta 1929. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Kreikan käsipallomaajoukkue

**Kreikan käsipallomaajoukkue** edustaa Kreikkaa miesten kansainvälisissä käsipallo-otteluissa. Joukkuetta hallinnoi Kreikan käsipalloliitto. Joukkueen kotipelien peliasu on haaleansinisiä numeroita lukuun ottamatta kokovalkoinen.

Kreikan maajoukkue pelasi ensimmäisen kerran arvokilpailuissa Ateenan olympialaisissa 2004, jolloin maa pääsi isäntänä turnaukseen ilman karsintaa. Se sijoittui jopa hieman yllättäen kuudenneksi 12 joukkueen turnauksessa. Maailmanmestaruuskilpailuihin Kreikka osallistui ensimmäisen ja tähän asti ainoan kerran seuraavana vuonna, tuloksena jälleen kuudes sija. Euroopan-mestaruuskilpailuissa Kreikka pelasi ensimmäisen kerran vuonna 2024 ja sijoittui 23:nneksi hävittyään alkulohkossa kaikki kolme otteluaan.

## Lähteet

## Aiheesta muualla
* Kreikan käsipalloliiton kotisivut  
* Profiili joukkueen pelaajista national-handball-teams.com:issa
Valter Nyström (jääkäri)

**Valter Erik Nyström** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan konekiväärikomppaniassa.  

## Perhe ja opinnot
Nyströmin äiti oli Emilia Fredrika Nyström. Hänet vihittiin avioliittoon vuonna 1922 Sigrid Irene Åströmin kanssa, josta hän erosi vuonna 1926 ja avioitui uudelleen vuonna 1927 Maria Wolotisen kanssa. Hän kävi kansakoulua ja kolme luokkaa Helsingin ruotsalaista yhteiskoulua sekä suoritti yksityisesti kuudennen luokan Nya svenska läroverket i Helsingfors-nimisessä oppilaitoksessa vuonna 1921. Hän suoritti taktiikan soveltamiskurssin Suojeluskuntain päällystökoulussa vuonna 1926.

## Yleisurheilu-ura
Nyström saavutti yleisurheilussa viisi SM-mitalia. Hän oli SM-kilpailuissa 800 metrin juoksussa kolmas 1915, 1 500 metrin juoksussa toinen vuosina 1914 ja 1915 ja kolmas vuonna 1913 sekä 5 000 metrin juoksussa kolmas vuonna 1913.

## Jääkärikausi

Nyström liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 9. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
Nyström astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan 1. Jääkärirykmentin 2. jääkäripataljoonan konekiväärikomppaniaan, josta hänet siirrettiin 13. huhtikuuta 1918 pataljoonan 2. komppaniaan. Hän osallistui sisällissodan taisteluihin Lempäälässä ja Kämärällä sekä Viipurissa, missä hän haavoittui pahasti 26. huhtikuuta 1918.

## Sisällissodan jälkeinen aika
Nyström palveli sisällissodan jälkeen nuorempana upseerina Kaartin jääkäripataljoonan 2. komppaniassa. Kaartista hänet siirrettiin 10. joulukuuta 1918 nuoremmaksi upseeriksi Suomen valkoisen kaartin 2. komppaniaan. Valkoisessa kaartissa hän hoiti useita kertoja komppanianpäällikön tehtäviä eri komppanioissa. Nyström erosi armeijasta 27. heinäkuuta 1922. Armeijan jälkeen hän astui Suojeluskuntajärjestön palvelukseen 1. tammikuuta 1924 ja hänet sijoitettiin Uudenmaan eteläisen suojeluskuntapiirin (Nylands södra skyddskärsdistrikt) III alueen päälliköksi. Suojeluskunnista hän erosi 1. kesäkuuta 1927, jonka jälkeen hän toimi liikemiehenä Helsingissä. Hänet haudattiin Helsingin Hietaniemen hautausmaalle.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Fuck...I'm Dead

**Fuck...I'm Dead** (usein lyhennetty **FID** tai **F.I.D.**) on australialainen death-grind -yhtye. 

Fuck...I'm Dead perustettiin vuoden 2000 toukokuussa Melbournessa, Victorian osavaltiossa. Sen alkuperäiseen kokoonpanoon kuului laulaja Jay Jones, basisti Tom Raetz ja kitaristi Dave Hill, joka myös ohjelmoi kappaleiden rummut. Yhtyeen ensimmäinen julkaisu oli sen nimeä kantava kahdeksan kappaletta sisältävä demo, joka julkaistiin kitaristi Dave Hillin No Escape Records -levy-yhtiön kautta. Demoa painettiin yhteensä vain 100 kappaletta. Demon julkaisun myötä saksalainen Sanitys Dawn -yhtye kiinnostui yhtyeestä ja julkaisi Fuck...I'm Deadin kanssa yhteisalbumin. Tämän jälkeen Fuck...I'm Dead on julkaissut yhden täyspitkän albumin, yhden split -albumin Engorgedin kanssa ja live -DVD:n.

## Jäsenet

* Jay Jones - laulu
* Dave Hill - kitara
* Xavier Irvine - kitara
* Tom Raetz - basso
* Darren Condy - rummut

## Diskografia
### Albumit

* 
* 
* 
* 

### Demot ja EP:t

* 
* 
* 

### Videojulkaisut

* 

## Lähteet

## Aiheesta muualla

* Yhtyeen kotisivut
*
Erkki Nuottimäki

**Erkki Emil Nuottimäki** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana. 

## Perhe ja koulutus
Hänen vanhempansa olivat maanviljelijä Kustaa Nuottimäki ja Miina Laakso. Hänet vihittiin avioliittoon vuonna 1920 Lyyli Telenin kanssa. Hän kävi kolme luokkaa kansakoulua. Hän suoritti Kengitysseppäkoulun Turussa vuonna 1923 ja sen täydennyskurssin samassa koulussa vuonna 1931. 

## Jääkärikausi

Nuottimäki työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän osallistui pataljoonan rintamalta paluun jälkeen Libaussa vuonna 1917 järjestetyille kengitysseppäkursseille.  

## Suomen sisällissota

Nuottimäki astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 12. jääkäripataljoonan 3. komppaniaan. Hän osallistui sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa sekä Inon saartoon. 

## Sisällissodan jälkeinen aika
Nuottimäki siirrettiin sisällissodan jälkeen 15. heinäkuuta 1918 alkaen koulutusaliupseeriksi Pioneerikoulutuspataljoonan 4. komppaniaan. Armeijasta hän erosi 25. helmikuuta 1919, jonka jälkeen hän hoiti kotitaloaan Kortesjärvellä vuosina 1919 – 1923. Takaisin armeijan palvelukseen hän astui 1. maaliskuuta 1923 ja hänet sijoitettiin kengityssepäksi Tampereen rykmentin III pataljoonaan, josta hänet siirrettiin 1. syyskuuta 1928 alkaen rykmentin kengitys- ja kuormastosepäksi ja toimi tehtävässä aina talvisotaan saakka.

## Talvisota
Nuottimäki komennettiin sodan puhjettua 2. Prikaatin 3. pataljoonaan. Hän erosi vakinaisesta vuonna 1941 ja työskenteli sen jälkeen maanviljelijänä Hollolassa. Hänet haudattiin Kortesjärvelle. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Solki

**Solki** on vaatteen, muun kankaan tai nahkahihnan avattava ja uudelleen suljettava kiinnike, joka on usein koristeellinen. Solkia voidaan käyttää myös koruina. Soljessa on runkona kaari, kehä tai kuori, johon tukeutuu lukitseva neulamainen osa estämään soljen läpi työnnetyn kankaiden tai vyön liukumisen ulos soljesta. Vyön soljessa lukitsevaa osaa kutsutaan myös kielekeeksi. Usein solkeen kuuluu myös muita osia, joita käytetään esimerkiksi vyön toisenpään pysyvään kiinnittämiseen. Esihistoriallisella ajalla solkien tavalliset valmistusmateriaalit olivat pronssi, rauta ja hopea. Metalliset soljet ovat säilyneet haudoisssa, vaikka vaatteet ovat usein tuhoutuneet ja kadonneet.  Koristeellisia solkia on löydetty useista rautakautisista haudoista, esimerkiksi Tytärsaaren solki. Koristeiden tyyli on vaihdellut maantieteellisesti ja ajallisesti, mikä auttaa historiallisten solkien alkuperän tunnistamisessa.

## Historia
Solkia käytettiin antiikin Kreikassa ja Roomassa erityisesti sotilasvarusteissa ja aseissa, esimerkiksi miekan vyölle kiinnittämiseen. Monissa kielissä solkea tarkoittava sana (esimerkiksi ) pohjautuu vulgaarilatinan sanaan *buccula*, joka tarkoittaa pientä suuta.

## Katso myös
*Euran emännän puku
*Aino-puku, jossa on käytetty kupurusolkia

## Lähteet
Karl Nyström

**Karl Edvard Nyström** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa radioaseman päällikkönä.
 
## Perhe ja koulutus
Nyströmin vanhemmat olivat kupariseppä Fredrik Salomon Nyström ja Edla Amanda Sandström. Hänet vihittiin avioliittoon vuonna 1924 Sigrid Maria Adelia Johanssonin kanssa. Hän kävi Kokkolan ruotsalaista yhteiskoulua, jonka 8. luokalta hän erosi. Hän suoritti sotilaspedagogisen kurssin vuonna 1925.

## Jääkärikausi

Nyström työskenteli sähköttäjänä Lennätinlaitoksessa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 4. joulukuuta 1915, josta hänet siirrettiin myöhemmin pataljoona tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Libaussa järjestetyille erikoiskursseille (Sprenkommando Polangen|pommarikurssi).

## Suomen sisällissota
Takaisin Suomeen Nyström saapui aselaiva S/S Equityn toisella retkellä Aspuskäriin Merikarvialle 8. joulukuuta 1917. Merikarvialta hän matkusti Vaasaan, missä hän koulutti paikallisia ja lähiympäristön suojeluskuntajoukkoja muun muassa Maksamaalla. Hän osallistui sisällissodan puhjettua Gerbyn kolonnan varajohtajana Vaasan valtaukseen. Vaasan valtauksen jälkeen hänet määrättiin 7. helmikuuta 1918 alkaen Vaasan radioaseman sähköttäjäksi, josta hänet siirrettiin Päämajan sähköttäjäksi Mikkeliin 24. huhtikuuta 1918. Mikkelistä hänet siirrettiin 2. toukokuuta 1918 Viipurin radioaseman päälliköksi.

## Sisällissodan jälkeinen aika
Sisällissodan jälkeen Nyström jatkoi palvelustaan Viipurin radioaseman päällikkönä, kunnes 1. elokuuta 1918 hänet siirrettiin kenttäradiokomppanian päälliköksi ja edelleen 1. syyskuuta 1921 alkaen Radiopataljoonan väliaikaiseksi komentajaksi. Armeijasta hän erosi 28. toukokuuta 1926, jonka jälkeen hän työskenteli myyjänä Reko Oy:n palveluksessa vuosina 1927–1928. Myöhemmin hän työskenteli muun muassa Constructor Oy:n palveluksessa varastonhoitajana vuosina 1934–1935.

## Talvi- ja jatkosota
Nyström osallistui talvisotaan aluksi IV Armeijakunnan esikunnassa, josta hänet siirrettiin myöhemmin Rannikkopataljoona 4:ään ja edelleen apulaispäälliköksi Viestikoulutuskeskukseen. Välirauhan aikana hän toimi toimistoupseerina Kotijoukkojen esikunnassa. Jatkosodan puhjettua hänet komennettiin Viestikoulutuskeskukseen, josta hänet siirrettiin myöhemmin Henkilötäydennyskeskus 2:een. Vielä ennen ensimmäisen sotavuoden päättymistä hänet siirrettiin Viestikoulutuskeskukseen Radiopataljoonan komentajaksi. Hänet vapautettiin sotapalveluksesta vuonna 1942, jonka jälkeen hän työskenteli Kone ja Silta Oy:n palveluksessa sekä liikemiehenä Helsingissä. Hänet haudattiin Helsinkiin.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Matthew & Son

**Matthew & Son** on brittiläisen laulaja-lauluntekijä Cat Stevensin debyyttialbumi, joka julkaistiin maaliskuussa 1967.
Sille sisältyvät muun muassa hitit "Matthew and Son" ja "I Love My Dog". "Here Comes My Baby" nousi The Tremeloesin cover-versiona brittilistan sijalle 4 helmikuussa 1967.

## Kappaleet
*Kaikki kappaleet kirjoittanut Cat Stevens, paitsi toisin mainituissa.
**A-puoli**
# 
# 
# 
# 
#
# 
#
**B-puoli**
# 
# 
# 
# 
# 
# 
# 

### Vuoden 2003 CD-version bonuskappaleet
#  
#
#
#
#
#
#
#
 
## Lähteet
Jone Ullakko

**Jone Ullakko** (oik. **Jouni Tapani Ullakko**) on suomalainen multi-instrumentalistimuusikko, joka vaikutti basistina vuoden 1983 Rock SM -kilpailuissa hopeaa voittaneessa Chapter One -yhtyeessä. Oman Jone-yhtyeensä jälkeen hän soitti Johnny Lee Michaelsin Androids-yhtyeessä.

Ullakko osallistui Eurovision laulukilpailun 1990 karsintaan kappaleella "Jälkeesi sun".
Tämän jälkeen hän siirtyi Jone's Bros -yhtyeeseen. Jone's Bros -yhtye on julkaissut kolme pitkäsoittoa: *The Jone's Bros* (1995), *Dirty Movies* (1997) ja  *Oldschool* (2006) sekä EP:n *4 sides of the story* (1999) sekä keikkaillut aktiivisesti vuodesta 1990 alkaen.

Ullakko on ollut myös mukana Smurffit-levyillä yhtenä esiintyjänä.
Lisäksi hän on ollut äänittäjäna ja tuottajana useilla suomalaisilla levyillä, muun muassa Esa Kaartamo – *[[Etäisyys (albumi)|Etäisyys]]* (1993), Aki Sirkesalo – *[[Mielenrauhaa]]* (1996) ja Anita Pajunen – *Neon Enkeleitä* (1996). 
Ullakon tuotantoa ovat muun muassa vuoden 1994 Helsingin yleisurheilun EM-kisojen tunnusmusiikki, vuoden 1997 jääkiekon MM-kisojen fanfaarit sekä vuoden 2001 Lahden hiihdon MM-kisojen tunnusmusiikki.

## Lähteet

## Aiheesta muualla
* 
* Jone's Bros -duo 
* https://www.n1m.com/dashboard
* https://www.facebook.com/JoneBroArtist
* https://www.facebook.com/profile.php?id=100093426470527
* https://atticmusic.wixsite.com/jonesbros
* https://artists.spotify.com/c/artist/013pbA4Avhw3ZWQRhUeR9A/profile/about
Lewis Korir

**Lewis Kiprono Korir** (s. 1. kesäkuuta 1986 Keiyo) on kenialainen kestävyysjuoksija, joka asuu ja kilpailee osan vuodesta Suomessa. Kristiinankaupunkilaista IF Länkeniä edustavaa Koriria valmentaa Antti Lähteenmäki.

## Ura
Korir kilpaili ensimmäisen kerran Suomessa vuonna 2007 Tampereen Eliittikisoissa ja siirtyi seuraavana kesänä edustamaan Turun Urheiluliittoa. Hän sai edustusoikeuden SM-kisoihin vuonna 2009, mutta voitettuaan Espoon Kalevan kisoissa 5 000 ja 10 000 metrin matkat sekä vielä myöhemmin maratonin SM-kullan Jyväskylässä muutettiin edustusoikeussääntöjä seuraavaksi vuodeksi. Näin Korir ei saanut osallistua Kalevan kisoihin kahteen vuoteen, kunnes edustusoikeus palautettiin vuonna 2012. Hän on sittemmin voittanut SM-kultaa sekä 5&nbsp;000 että 10&nbsp;000 metrin matkalla vuosina 2012, 2013 ja 2014.

Huhtikuussa 2012 Korir voitti maantiejuoksun Suomen-mestaruuden. Saman vuoden maastojuoksun SM-kilpailuissa Korir voitti miesten molemmat matkat. Ennen häntä vain Jussi Utriainen oli vuonna 2004 kyennyt voittamaan samoissa kisoissa kummatkin matkat. Vuosina 2013 ja 2014 maastojuoksun SM-kilpailuissa Korir voitti jälleen sekä lyhyen että pitkän matkan. Vuonna 2014 Korir siirtyi edustamaan IF Länkeniä. Hänellä ei edelleenkään ole edustusoikeutta maaotteluihin, eikä myöskään Suomen kansalaisuuden puuttuessa kansainvälisiin arvokilpailuihin. 

Korir on viettänyt kesiä Harjavallassa yhdessä toisen kenialaisjuoksijan ja seuratoverinsa Willy Rotichin kanssa.

## SM-mitalit
*5&nbsp;000 m: kultaa 2009, 2012, 2013, 2014
*10&nbsp;000 m: kultaa 2009, 2012, 2013, 2014
*Puolimaraton: kultaa 2012, 2013
*Maraton: kultaa 2009, 2012
*Maastojuoksu: kultaa 2012 (4 km ja 12 km), 2013 (4 km ja 12 km), 2014 (4 km ja 12 km)
*Viestijuoksu: kultaa 2012 ja 2013, hopeaa 2009, pronssia 2014 (4 × 1&nbsp;500 m)

## Henkilökohtaiset ennätykset
*2&nbsp;000 m 5.11,93 (Lapinlahti 25.7.2009)
*3&nbsp;000 m 7.56,94 (Lapinlahti 20.7.2008)
*5&nbsp;000 m 13.27,91 (Lappeenranta 13.8.2011)
*10&nbsp;000 m 27.41,33 (Helsinki 31.5.2011)
*Puolimaraton 1.04.26 (Göteborg 16.5.2009)
*Maraton 2.13.36 (Vantaa 14.10.2012)

## Lähteet
* 

### Viitteet
San Miguel de Allende

**San Miguel de Allende** on kaupunki Meksikossa, Guanajuaton osavaltiossa. Se on samannimisen kunnan keskuspaikka. San Miguel de Allenden kaupungissa on 62&nbsp;034 asukasta. Kaupunki on nimetty sen perustaneen fransiskaanimunkki Juan de San Miguelin ja Meksikon vapaussotaan osallistuneen Ignacio Allenden mukaan.

## Lähteet

## Aiheesta muualla
Veli (täsmennyssivu)

**Veli** voi tarkoittaa:

* veli, miespuolinen sisarus
* veli, nimitys jota käytetään kuvaannollisesti osoittamaan miesten välistä yhteenkuuluvuutta, kuten esimerkiksi sanoissa aseveli, sielunveli ja uskonveli.
* Veli, miehen etunimi
* Veli, nuortenlehti
* Veli, sukunimenä:
** Evagjelia Veli (s. 1991), albanialainen painonnostaja.
Steve Talley

**Steve ”Stevie” Talley** (s.12. elokuuta 1981) on yhdysvaltalainen näyttelijä. Hän näytteli Dwight Stifleriä American Pie -sarjaan kuuluvissa suoraan DVD:lle julkaistuissa elokuvissa *[[American Pie Presents: The Naked Mile]]* (2006) ja *[[American Pie Presents: Beta House]]* (2007). Talley on näytellyt myös lyhytkestoisissa rooleissa useissa televisiosarjoissa mm. *[[Criminal Minds – FBI-tutkijat]]*.
Hän on mukana myös virvoitusjuoma Pepsin mainoksissa. 

Talley syntyi Indianapolisissa, Indianassa. Hän meni oli naimisissa Lindsay Talleyn ja heillä on yksi tytär. Steve meni uusiin naimisiin vuonna 2015 Lyndon Smithin kanssa.

## Filmografia

## Lähteet

## Aiheesta muualla
*
Suuli

**Suuli** on länsisuomalainen murresana, joka tarkoittaa puurakenteista heinäsuojaa, työkalu- tai venevajaa tai muuta vastaavaa varasto- ja piharakennusta. Sanan alkuperänä on ruotsin kielen suojaa ja katosta tarkoittava sana *skjul*.

Suulin ja ladon ero voi paikoin olla se, että suuli on pystylaudoitettu. Suuleissa on usein ollut myös lattia, joko osittainen tai kokoala, kun taas lato on rakennettu hirrestä ja hirret ovat vaaka-asennossa. Ladoissa ei välttämättä ole lattiaa.

Suuli-sanaa käytetään lähinnä Satakunnassa ja sen naapurimaakunnissa.

Eräiden muiden alueiden murteissa erotuksena hirsirakenteisesta ladosta lautarakenteisen vastaavan rakennuksen nimityksenä on sanan suuli asemesta sana makasiini. Joissain itämurteissa tunnetaan myös termi *sarrain*.

## Lähteet
*Helsingin kaupunginkirjasto - kysy mitä vain

### Viitteet
Mustaruutiase

**Mustaruutiase** on mustaruudilla toimiva, suustaladattava pistooli tai kivääri joita käytettiin tuliaseiden alkuaikoina, ennen patruunan keksimistä. Mustaruutiaseissa mustaruuti ja kuula pujotetaan piipun etupuolelta piippuun, ja sytytetään piipun takaosan pienen reiän kautta, kytevän lunttunarun avulla, piikiven aiheuttamalla kipinällä tai erillisellä nallilla.

Mustaruutiaseilla järjestetään yhä ammuntakilpailuja.

## Katso myös
*Musketti
*Piilukkopistooli

## Lähteet
*Mustaruuti/lajiesittely
Guinea-Bissaun lippu

**Guinea-Bissaun lippu** on Guinea-Bissaun tasavallan virallinen lippu. Se otettiin käyttöön 24. syyskuuta 1973, jolloin maa julistautui Portugalista itsenäiseksi. 

## Kuvaus
Lipun pohjana on maan valtapuolueen PAIGC:n puoluelippu, josta puolueen nimilyhenne on poistettu. Tämä puolue oli valtion alkuvaiheessa ainoa sallittu puolue. Nyttemmin Guinea-Bissaussa on monipuoluejärjestelmä. PAIGC:n lippu puolestaan pohjautui Ghanan lippuun, jossa ensimmäisenä vuonna 1957 käytettiin panafrikkalaisena tunnettua väriyhdistelmää punainen, keltainen, vihreä ja musta. Ghanalaisen tulkinnan mukaan musta tähti kuvaa Afrikan yhtenäisyyttä, ja punainen edustaa itsenäisyystaistelua ja siinä vuodatettua verta. Keltainen symboloi kultaa ja mineraalirikkausia ja vihreä sademetsiä ja luontoa.

Kehitelmänä edellisestä Guinea-Bissaun lipun punaisen katsotaan edustavan kansan uurastusta ja kärsimystä siirtomaakaudella ja uhrausta vapaustaistelussa. Musta tähti symboloi Afrikkaa ja sen mustia ihmisiä, sekä Afrikan kansojen ihmisarvoa, vapautta ja rauhaa. Keltainen Auringon ja elämän energian väri kuvastaa virallisen tulkinnan mukaan työn hedelmiä ja hyvinvointia tuovaa satoa. Vihreä edustaa (maan eteläosien) trooppista luontoa ja on toivon väri.

## Lähteet

## Aiheesta muualla
*Guinea-Bissau, Flags of the World 
*Guinea-Bissaun lippu, Encyclopaedia Britannica Online 
*National Flag of Guinea-Bissau, WorldFlags101.com
Fernanda Urrejola

**Fernanda Loreto Urrejola Arroyo ** (s. 24. syyskuuta 1981 Santiago de Chile) on chileläinen näyttelijä. Hän on näytellyt televisiossa, elokuvissa ja teatterissa.

Fernanda aloitti uransa näyttelemällä telenoveloissa *16* ja *Destinos Cruzados*. Myöhemmin hän näytteli suosittua roolihahmoa telenovelassa *Corazón de María*. Hänen ensimmäinen elokuvaroolinsa oli elokuvassa *Perjudícame Cariño*.
Kymen Perussuomalaiset

**Kymen Perussuomalaiset** on Kymen vaalipiirissä toimiva Perussuomalaisten piiriyhdistys. Piiri on perustettu vuonna 1995. Sen puheenjohtaja on Kai Karhukorpi. Perussuomalaisilla on Kymen vaalipiirissä 25 kunnanvaltuutettua ja he ovat edustettuina kymmenessä Kymen vaalipiirin 18 kunnasta. Eduskuntavaaleissa 2011 Perussuomalaiset olivat Kymen vaalipiirin toiseksi suurin puolue.

**Kymen piirin Perussuomalaisten PJ:t ovat  1995 lähtien:**

* Marja-Leena Leppänen 95-98
* Hannu Purho 98-06
* Juho Eerola 07-09
* Jari Lindström 10-12
* Raul Lehto 12-15
* Ilpo Heltimoinen 16-19
* Kai Karhukorpi 20-

## Vaalit

## Lähteet

## Aiheesta muualla
* Kymen Perussuomalaisten kotisivut
Winnipeg/St. Andrewsin lentoasema

**Winnipeg/St. Andrewsin lentoasema** ()  on lentoasema Kanadan Manitoban provinssissa St. Andrewsin maalaiskunnassa, noin 19 km Winnipegin kaupungista koilliseen. Kentän omistaa St. Andrewsin maalaiskunta ja sitä ylläpitää kunnan omistama St. Andrews Airport Inc. yhtiö. Vuonna 2008 lentoasema oli lentokoneiden määrällä mitattuna Kanadan 20. vilkkain lentoasema.

Lentoasema rakennettiin vuonna 1962 helpottamaan Winnipegin kansainvälisen lentoaseman liikennettä. St. Andrewsiin siirtyi lentokoulutustoiminta ja suurin osa Winnipegin alueen pienkone liikenteestä.

## Katso myös
* Winnipeg James Armstrong Richardsonin kansainvälinen lentoasema

## Lähteet
Brandonin lentoasema

**Brandonin lentoasema** (, tunnetaan myös nimillä *Brandon Municipal Airport* ja *McGill Field*)  on lentoasema Kanadan Manitoban provinssissa, noin 7,4 km Brandonin kaupungista pohjoiseen. Kentän omistaa ja sitä ylläpitää Brandonin kaupunki.

Brandonin lentoasemalle asennettiin 1,6 miljoonaa Kanadan dollaria maksanut ILS mittarilähestymisjärjestelmä vuoden 2010 aikana ja sen toimivuutta tarkastettiin elokuussa 2010.

## Lentoyhtiöt ja kohteet

## Lähteet

## Aiheesta muualla
* Accident history for ZGR Aviation Safety Network
Smaragdiboa

**Smaragdiboa**, **smaragdipuuboa** eli **vihreä puuboa** (*Corallus caninus*) on jättiläiskäärmeiden heimoon kuuluva myrkytön kuristajakäärme. Lajia pidetään yleisesti lemmikkinä ja eläintarhoissa.

## Koko ja ulkonäkö
Smaragdiboa kasvaa enintään noin 2,2&nbsp;m pitkäksi. Vartalo on rakenteeltaan hento ja litteä, häntä on pitkä.

Selän väritys vaihtelee smaragdinvihreästä vaaleanvihreään. Kyljissä on keltaista väriä ja vatsapuolella hieman valkoista, myös selässä on valkoisia kuvioita. Nuorten väritys on aluksi oranssinpunainen ja siinä on valkoisia laikkuja, mutta väri muuttuu vihreäksi yhdeksän kuukauden iässä. Aikuisten vanhetessa vihreä väri tummuu. Smaragdiboan ominaisuudet vaihtuvat elinalueesta riippuen, esimerkiksi Amazon-joen yksilöt kasvavat suurimmiksi, ja Perun eteläosan yksilöt ovat muita tummempia. Lajin voi sekoittaa helposti vihreään puupytoniin (*Morelia viridis*), joka elää kuitenkin eri mantereella. Vihreän puupytonin erottaa smaragdiboasta esimerkiksi siten, että puupytonilla pään päällä on turkoosinsinisiä laikkuja. Tällainen samankaltaisuus johtuu konvergentistä evoluutiosta.

## Levinneisyys
Smaragdiboaa tavataan Etelä-Amerikassa Amazonin valuma-alueella Kolumbiassa, Ecuadorissa, Perussa, Pohjois-Boliviassa, Brasiliassa, Venezuelassa, Guyanassa, Surinamessa ja Ranskan Guyanassa.

## Elinympäristö
Smaragdiboan elinympäristöä ovat sademetsät 1&nbsp;000–2&nbsp;000 metrin korkeudessa. Laji on yöeläin, ja se on taitava kiipeilijä joka saalistaa puissa.

## Ravinto
Smaragdipuuboa tappaa saaliinsa kuristamalla. Smaragdiboa syö pääasiassa pieniä nisäkkäitä, mutta myös pieniä lintuja, liskoja ja sammakoita. Nuorten yksilöiden ja poikasten tiedetään syövän pieniä liskoja ja sammakoita.

## Lisääntyminen ja kasvu
Smaragdiboa on ovovivipaarinen, naaraat tekevät yleensä 6–14 poikasta, joskus enemmänkin. Vastasyntyneet ovat 40–50&nbsp;cm pitkiä, ja painavat 20–50 grammaa. Ne ovat väriltään punaruskeita, mutta muuttuvat aikuisen värisiksi 12 kuukauden kuluessa. Koiraat saavuttavat sukukypsyyden 3–4-vuotiaina, naaraat 4–5-vuotiaina. Lisääntymisaika on pääasiassa huhti-heinäkuussa, mutta pariutuminen on mahdollista ympäri vuodenkin.

Laji elää vankeudessa enintään 15 vuoden ikäiseksi.

## Viholliset
Smaragdiboan suurin vihollinen ihmisen ohella on pikkuharpyija (*Morphnus guianensis*). Smaragdiboat pystyvät kuitenkin piiloutumaan hyvin puiden lehvästöön vihreän värinsä avulla.

## Lähteet
* Corallus caninus, Animal Diversity Web
* Corallus caninus, Corallus caninus info

### Viitteet
Guy Mairesse

**Guy Mairesse** (10. elokuuta 1910 – 24. huhtikuuta 1954) oli ranskalainen Formula 1 -kuljettaja.

Mairesse kilpa-ajajan ura alkoi 1930-luvulla, kun hän toimi kuorma-autonkuljettajana sekä rekkakalustoyrityksen omistajana. Vuonna 1948 hän hankki Delahayen valmistaman auton ja ajoi Grand Prix -kisoja. Vuonna 1949 hän voitti Talbot-Lagon autolla Frontières -osakilpailun. Mairesse osallistui samana vuonna myös Le Mansin 24 tunnin ajoihin, mutta keskeytti moottoririkkoon.

Hän osallistui Talbot-Lagolla kolmeen Formula 1 -osakilpailuun kausilla 1950–51 eikä saavuttanut pisteitä. Hän keskeytti vuoden 1950 Italian GP:ssä. Saman vuoden Le Mansin ajoissa hän ajoi toiseksi yhdessä Pierre Meyratin kanssa. Kaudella 1951 hän ajoi Sveitsin ja Ranskan GP:ssä, joista parhain tulos oli Ranskan osakilpailun yhdeksäs sija. Vuoden 1951 Le Mansin ajoissa hän ja Meyrat sijoittuivat jälleen toiseksi. Mairesse siirtyi lyhyen F1-uransa jälkeen ajamaan urheiluautoja, jolloin vuodet 1952-53 Le Mansin ajoissa päättyivät keskeytyksiin. Mairesse kuoli Coupe de Paris -kilpailun harjoituksissa Montlhéryssä vuonna 1954, kun hän törmäsi seinään yritettyään väistää toista autoa.

## Tilastot ja saavutukset F1-sarjassa
()

## Lähteet
Damien Magee

**Damien Magee** (s. 17. marraskuuta 1945 Belfast) on entinen brittiläinen Formula 1 -kuljettaja. Hän osallistui kahteen Formula 1 -osakilpailuun kausilla –. Hän oli 14. Ruotsin GP:ssä 1975 korvaten loukkaantunutta Arturo Merzariota. Seuraavana vuonna hän karsiutui Ranskan GP:stä. Hän ei saavuttanut pisteitä urallaan. 

## Lähteet
Sateenkaariboa

**Sateenkaariboa** (*Epicrates cenchria*) on boakäärmeiden heimoon kuuluva myrkytön kuristajakäärme. Se on osa sukua sateenkaariboat (*Epicrates*), jonka neljä muuta lajia luokiteltiin aiemmin sateenkaariboan alalajeiksi. Sateenkaariboa kuuluu CITES-sopimuksen liitteen 2 luetteloon.

## Koko ja ulkonäkö
Sateenkaariboa kasvaa 1,5–2 metrin mittaiseksi. Aikuinen voi painaa ainakin kuusi kilogrammaa.

Sateenkaariboa on saanut nimensä kauniisti kiiltelevästä nahastaan, joka taittaa valoa sateenkaaren väreissä. Selkä on ruskea, ja siinä on mustareunaisia keltaisia täpliä. Pää on päältä ruskea, ja siinä on mustia juovia. Vatsa ja kyljet ovat valkoiset, ja kyljissä on mustia täpliä.

## Levinneisyys ja elinympäristö
Sateenkaariboa elää Amazonin sademetsässä ja Brasilian rannikkosademetsässä. Sitä tavataan Kolumbiassa, Ecuadorissa, Perussa, Boliviassa, Venezuelassa, Guyanassa, Surinamessa, Ranskan Guyanassa ja Brasiliassa.

## Elintavat
Sateenkaariboa on kiipeilevä, mutta se voi viettää aikaa myös piiloutuneena aluskasvillisuuden joukkoon.

### Ravinto
Sateenkaariboa suosii pieniä nisäkkäitä, kuten pussieläimiä ja jyrsijöitä, ja lintuja.

### Lisääntyminen
Sateenkaariboa tulee sukukypsäksi 2,5–4 vuoden iässä. Lisääntymisaika on talvella. Kantoaika kestää 115–135 vuorokautta, ja poikasia syntyy kerralla 1–40, joskus enemmänkin.

## Lemmikkinä
Sateenkaariboa on kauniin värinsä takia suosittu lemmikki. Se on yleinen näky eläinkaupoissa. Nuoret yksilöt ovat aggressiivisia, mutta rauhoittuvat iän myötä.

## Lähteet
* Sateenkaariboa  herpetomania.fi
* Sateenkaariboa  Faunatar

### Viitteet
Voimistelu kesäolympialaisissa 1896 – miesten hevonen

**Miesten hevonen [[Kesäolympialaiset 1896|kesäolympialaisissa 1896]]** käytiin 9. huhtikuuta. Kilpailuun osallistui 15 voimistelijaa viidestä eri valtiosta. Tuomaristo arvioi parhaaksi sveitsiläisen Louis Zutterin ja toiseksi Saksan Hermann Weingärtnerin. 

## Tulokset

## Lähteet
Rami Hammar

**Rami Hammar** (s. 23. elokuuta 1943 Kalajoki) on suomalainen kitaristi. 

1960-luvulla Hammarin yhtyeitä olivat rockin SM-kisoissa menestynyt ja Kaleidoskoopin kuuntelijaäänestyksen voittanut Sailors, Tango Kitarat ja Raimons. Seuraavalla vuosikymmenellä hän soitti monissa tanssiyhtyeissä. 1980-luvulla Hammarin pidempiaikaisempi kokoonpano oli Rami Hammar & The Riders, jolta on ilmestynyt iskelmiä rautalankaversioina sisältäneet albumit vuosina 1981, 1988 sekä 2002. Vuonna 1987 Hammar sijoittui Syksyn Sävelessä viidenneksi kappaleellaan "Kun sarastaa". 1990-luvulla Hammar muutti Ivaloon, jossa toimi kullankaivajana ja keikkaili Moonstar-yhtyeensä kanssa. 2000-luvulla Hammar on muun muassa keikkaillut uudelleen elvytetyn The Sailors -yhtyeensä kanssa.

## Diskografia

### Albumit
* 
* 
* 
* 

## Lähteet
Haimoo

**Haimoo** on Vihdin kunnan koillisosassa sijaitseva kylä ja taajama. Haimoon kylässä asuu noin 870 henkeä, ja Haimoon taajamassa puolestaan oli vuoden 2022 lopussa 350 asukasta. Haimoossa on oma peruskoulu ja urheilukenttä. Kylä sijoittuu Hanko–Hyvinkää -tien ja seututien 120 eli vanhan Porintien väliselle alueelle. Haimoosta on noin 50 kilometrin matka Helsingin keskustaan.

Karlsbergin hevostilalla Haimoonraitin varrella on vuodesta 1981 toiminut suuri ravihevoskasvattamo.

## Lähteet

## Aiheesta muualla
*Haimoon kyläyhdistys ry yhdistyksen kotisivut
Emmaboda

**Emmaboda** on samannimisen Emmabodan kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 4 824 asukasta.

Emmaboda oli 1970-luvun alun kuntauudistukseen asti kauppala.

## Väestönkehitys

## Lähteet

## Aiheesta muualla